Public procurement notice: Modification Of A Contract/Concession During Its Term
Published: 2022-10-03
Buyer: Zalaegerszeg Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45111100 | 45112400 | 45112730 | 45221230 | 45223300

Technical requirements: A jelenleg egyirányú Kosztolányi Dezső utca helyi közúti részének (Hunyadi János utca és Balatoni út között) átépítése kétirányúvá, mely feladat magában foglalja a helyi közúton végzett út-, járda-, parkoló-, autóbuszöböl építési munkákat, az érintett közúti csomópontok átépítését, a forgalomtechnikai fejlesztéseket, a csapadékvíz-elvezető rendszer rekonstrukcióját, a közvilágítási hálózat bővítését, és a szükséges mértékű közműkiváltásokat, az akadálymentesítést és parkosítást.
„Vállalkozási szerződés a TOP-6.4.1-15-ZL1-2016-00001 azonosítószámú „Gyalogos- és kerékpáros-barát belváros közlekedési feltételeinek megteremtése Zalaegerszegen hivatásforgalmi kerékpárutak fejlesztésével és a Kosztolányi Dezső út kétirányúsításával”
A jelenleg egyirányú Kosztolányi Dezső utca helyi közúti részének (Hunyadi János utca és Balatoni út között) átépítése kétirányúvá, mely feladat magában foglalja a helyi közúton végzett út-, járda-, parkoló-, autóbuszöböl építési munkákat, az érintett közúti csomópontok átépítését, a forgalomtechnikai fejlesztéseket, a csapadékvíz-elvezető rendszer rekonstrukcióját, a közvilágítási hálózat bővítését, és a szükséges mértékű közműkiváltásokat, az akadálymentesítést és parkosítást.
Szerződő Felek egymással a közbeszerzésekről szóló 2015. évi XCLII. törvény (továbbiakban: Kbt.) 112. § (1) bekezdés b) pontja szerinti nyílt közbeszerzési eljárás eredményeként 2021. november 23. napján „Vállalkozási Szerződés a Kosztolányi Dezső utca helyi közúti részének kétirányúsításával és az érintett közművek kiváltásával kapcsolatos kivitelezési munkák elvégzésére” (a továbbiakban: Beruházás) tárgyban vállalkozási szerződést (továbbiakban: Szerződés) kötöttek.
„4.8. A szerződés a mindkét fél általi aláírásával - eltérő időpontban történő aláírás esetén a későbbi aláírás napján - lép hatályba, amennyiben a fedezet rendelkezésre áll.
Megrendelő a közbeszerzési eljárást a Kbt. 53. § (6) bekezdése alapján feltételesen indította meg a felhívásban foglaltak szerint figyelemmel arra, hogy a szerződés megkötésére irányuló közbeszerzési eljárás során a Megrendelő a forrást biztosító Támogatási Szerződés módosítását kezdeményezte, illetve kiegészítő támogatási igényt nyújtott be.
Amennyiben a jelen szerződés aláírásakor a szerződés teljesítéséhez szükséges fedezet nem áll rendelkezésre, úgy a szerződés hatálybalépésére a következő rendelkezések alkalmazandók:
A szerződés - amennyiben a Szerződő Felek aláírásukkal már ellátták - a tárgyi projekt pénzügyi fedezetét biztosító Támogatási Szerződés Módosítás aláírásának illetve a kiegészítő támogatási igény jóváhagyásának napját követő 5. munkanapon lép hatályba, rendelkezései attól a naptól fogva kötelezően alkalmazandók. A hatályba lépés napjáról Megrendelő Vállalkozót ésszerű időben értesíti.
Amennyiben a tárgyi projekt pénzügyi fedezetét biztosító Támogatási Szerződés Módosítás hatályba lépésének napját követő 5. munkanap korábbi dátumra esik, mint a Szerződés létrejöttének napja, úgy a Szerződés a létrejötte napján (az utolsóként aláíró Szerződő Fél általi aláírás napján) lép hatályba.
Bármelyik fél egyoldalú nyilatkozata alapján, illetve akaratánál fogva szabadul a kötelemből a szerződés megkötésének időpontjára visszamenő hatállyal, ha a szerződés a létrejöttétől számított 6 hónapon belül nem lép hatályba.
4.9. Az előző pontban foglaltakon túlmenően a szerződés hatályba lépése függ a következők teljesülésétől. Forgalomtechnikai szempontból a jelen szerződés tárgyához műszakilag kapcsolódik a Kosztolányi Dezső utca állami tulajdonú közúti részének (Hunyadi János utca és az attól délre lévő közlekedési építmények) átépítése, mely a Magyar Közút Nonprofit Zrt. beruházásában valósul meg. A forgalmi rend változása miatt az érintett állami és önkormányzati közút szakaszok átépítését és forgalomba helyezését össze kell hangolni. Előbbiek miatt a jelen szerződést megelőző közbeszerzési eljárás eredményessége, illetve a jelen vállalkozási szerződés hatályba lépése függ a Magyar Közút Nonprofit Zrt. által lefolytatandó közbeszerzési eljárás eredményességétől és a közbeszerzés tárgyának megvalósításától. Ennélfogva a 4.8. pontban foglaltakon túl a szerződés hatálybalépésének feltétele, hogy a Magyar Közút Nonprofit Zrt., mint megrendelő a vonatkozó vállalkozási szerződést megkösse.”
Felek a fentiek szerinti rendelkezést egyező akarattal, jelen szerződésmódosítással az alábbiak szerint módosítják.
2. Felek jelen megállapodásukkal a Szerződés 4.9. pontjában foglalt hatályba léptető feltételt törlik, tekintettel arra, hogy a Magyar Közút NZrt. az általa megindított közbeszerzési eljárást (uniós eljárásrendben keretmegállapodás alapján verseny újranyitás, EKR tárgy: Kivitelezés KM 2021 - 2015 - NYD - 12. VÚNY) a 1281/2022.(VI.4.) Kormányhatározattal összefüggésben visszavonta és annak újbóli megindítására várhatóan a közeljövőben sem lesz lehetőségük.
Tekintettel az előzőekre és arra, hogy a 4.8. pontban foglalt feltétel teljesült, Felek a szerződés hatályba lépését tartják szükségesnek és indokoltnak, annak érdekében, hogy a kivitelezési munkák mielőbb megkezdődjenek.
Szerződő felek a fent részletezett körülményeket a Kbt. 141. § (4) bekezdés c) pont foglalt feltételrendszer bekövetkezéseként értékelik, erre tekintettel a szerződésmódosítás jogszabályi alapjaként a Kbt. 141. § (4) bekezdés c) pontját jelölik meg.


Winner: HYDROCOMP Mélyépítő Korlátolt Felelősségű Társaság